Predkladacia správa

 Predložený návrh vyhlášky o odbornom vzdelávaní, osvedčení o odbornej spôsobilosti na predaj prípravkov na ochranu rastlín alebo iných prípravkov a o osvedčení o odbornej spôsobilosti na aplikáciu prípravkov na ochranu rastlín a iných prípravkov vypracovalo Ministerstvo pôdohospodárstva SR podľa § 33 písm. b) zákona č. 193/2005 Z. z. o rastlinolekárskej starostlivosti v znení zákona č. ........./2007 Z. z.

Návrh vyhlášky upravuje okruh činností, pri výkone ktorých musia byť ich vykonávatelia držiteľmi osvedčenia o odbornej spôsobilosti na predaj prípravkov na ochranu rastlín a iných prípravkov alebo osvedčenia o odbornej spôsobilosti na aplikáciu prípravkov na ochranu rastlín a iných prípravkov, ďalej rozsah odborného vzdelávania a vzory osvedčení o odbornej spôsobilosti.

Návrh vyhlášky nemá dopad na štátny rozpočet, na rozpočty obcí alebo vyšších územných celkov, životné prostredie, zamestnanosť a nemá vplyv na podnikateľské prostredie.